open-index/open-wikipedia-markdown huggingface dataset:
Gustav Hansen (friidrettsutøver)

**Gustav Adolf Hansen** (født 5. mars 1902 i Oslo, død 9. januar 1977 samme sted) var en norsk friidrettsutøver som var medlem av Arbeidernes idrettsforbund. Han var blant Nordens fremste sprintere på 1920- og 1930-tallet og ble regnet blant de aller beste utøverne som konkurrerte i AIF, uansett idrettsgren.

Hansen representerte Postfunksjonærenes Idrettsforening (1918–1926), Sleipner (1924–1929) og Rollo (1930–). Han ble arbeidermester i friidrett hele 37 ganger, i øvelsene 60 meter, 100 meter, 200 meter, 400 meter og lengdehopp. Han deltok i flere arbeiderolympiader: I 1931 ble han nummer to på 100 og 200 meter, og i 1934 vant han 100 meter, 200 meter og var med på det norske laget som vant 4 x 100 meter stafett. Hansen og Norge gjentok denne prestasjonen under arbeiderolympiaden i 1937.

I 1931 løp han 100 meter på 10,4 sekunder, en tid som var bedre enn Per Oscar Andersens gjeldende norgesrekord. Da norsk idrett ble samlet i 1945, fikk Hansen godkjent sin tid som offisiell norgesrekord. Rekorden ble senere tangert, men ikke slått før i 1957.

Hansen arbeidet som postbud og uttalte ofte at han løp i trappeoppgangene som en del av sprinttreningen.

## Personlige rekorder
* 60 m: 6,7 s
* 100 m: 10,4 s
* 200 m: 21,8 s
* 400 m: 50,0 s
* lengde: 6,88 m

## Referanser
Idrettsforeningen Rollo

**Idrettsforeningen Rollo** (stiftet 1. mai 1913) var et norsk idrettslag fra Rodeløkka i Oslo. Rollo drev med friidrett, boksing og bryting og var oppkalt etter vikinghøvdingen Rollo, den franske betegnelsen på Gange-Rolv. Fra 1924 til 1940 var idrettsforeningen medlem av Arbeidernes idrettsforbund. Sammen med Vika IF arrangerte Rollo, fra midten av 1920-årene og vel 30 år framover, bokse- og friidrettsstevner for ungdom.

## Friidrett
Rollos medlemmer, anført av sprinteren Gustav Hansen, tok en mengde AIF-mesterskap i friidrett. Klubben vant dessuten Østkantstafetten fem ganger. Sverre Helgesen, norgesrekordholder i høyde, ble medlem av Rollo da han i 1928 gikk over i AIF.

Etter krigen spilte ikke Rollo en like framtredende rolle i norsk friidrett, men den var aktiv fram til i hvert fall 1988. Dette året feiret klubben 75-årsjubileum og hadde om lag 50 medlemmer. Hekkeløperen Jan Gulbrandsen, som vant flere norgesmesterskap på 1950- og 60-tallet, begynte karrieren sin i Rollo.

## Boksing
Rollo var blant de mestvinnende bokseklubbene i Arbeidernes Idrettsforbund og hevdet seg også i etterkrigsårene. Kjente boksere fra klubben var Einar Larsen, Odd Haugstad og Olaf og Johnny Romsås. Sistnevnte vant kongepokalen i 1963.

## Referanser
Lystad (slekt)

**Lystad** er en norsk slekt fra Romedal i Stange kommune i Hedmark, som stammer fra gården Ljøstad. Gårdsnavnet er ifølge *[[Norske Gaardnavne]]* kanskje avledet av et elvenavn *Ljóð*. I et diplom fra 1493 inntatt i *[[Diplomatarium Norvegicum]]* nevnes gården som *Lyødæstadhæ*. Blant senere skrivemåter er *Liøustadt* (1520), *Liøstad* (1593), *Liøsta* (1604) og *Liøstad* (1669).

Fullmektig og kasserer ved Hjula Væverier Christopher Lystad (f. 1830 i Romedal, d. 1904), som tok borgerskap som handelsborger i Christiania i 1861, var far til øyelege Hjalmar Lystad (f. 1863) og øyelege og president i Den norske lægeforening Harald Lystad (1875–1950). Harald Lystad var gift med Elisabeth (Marie) Rønneberg, datter av grosserer og ordfører i Ålesund Joachim Holmboe Rønneberg, og de var bl.a. besteforeldre til tidligere arbeids- og velferdsdirektør Joakim Lystad (f. 1953).

## Referanser
Frederiek Nolf

**Frederiek Nolf** (født 10. februar 1987, død 5. februar 2009) var en profesjonell belgisk landeveissyklist, som syklet for Topsport Vlaanderen. Han døde av hjerteinfarkt mens han sov, natten mellom fjerde og femte etappe av Tour of Qatar 2009. Han ble funnet av romkamerat Kristof Goddaert (1986-2014) morgenen etter. Nolf ble født i Kortrijk. Han var også en god venn av syklisten Wouter Weylandt (1984-2011).

## Referanser


## Eksterne lenker
*
Tenerifes flagg

**[[Tenerife]]s flagg** består opprinnelig av et hvitt Burgunderkors (En variant av Andreaskorset)  på blå bakgrunn. Fargen blå representerer havet og den hvite fargen representerer det snødekkede fjellet Mount Teide (Spanias høyeste, 3718 moh.) om vinteren.

Dette flagg er til forveksling likt Skottlands flagg. Den eneste forskjellen mellom dem er at flaget til Tenerife er mørkere blått.

## Eksterne lenker
* ORDEN de 9 de mayo de 1989, por la que se aprueba la bandera de la isla de Tenerife Spansk
* Banderas y escudos de las Islas Canarias Spansk
Jack Picken

**John Barclay Picken** (født 1880 i Hurlford, død 31. juli 1952 i Plymouth), bedre kjent som **Jack Picken**, var en skotsk fotballspiller. Picken, som var spiss, spilte for Football League-klubbene Bolton Wanderers, Manchester United, Burnley og Bristol City, samt for Plymouth Argyle i Southern Football League. Picken scoret sammenlagt 128 mål i de mer enn 350 seriekampene han spilte.

## Karriere
Picken, som ble født i Hurlford, startet karrieren for Bolton Wanderers, før han i 1903 gikk til Plymouth Argyle. Picken hadde stor suksess i Southern League-klubben, og scoret 46 mål i de til sammen 90 kampene han spilte, inkludert to hattrick i oktober 1904 mot henholdsvis New Brompton og Tottenham Hotspur. Pickens ferdigheter vekket andre klubbers interesse, og han gikk til Manchester United i forkant av 1905/06-sesongen. Picken spilte første kamp for klubben 2. september 1905, da Manchester United møtte Bristol City på hjemmebane. Med Manchester United tok Picken to serietitler, samt vant FA-cupen. Picken scoret 46 mål i løpet av 122 kamper for klubben.

Picken avsluttet karrieren med to toårige opphold i henholdsvis Burnley og Bristol City.

## Etter karrieren
Picken vendte tilbake til Plymouth etter at han hadde lagt opp som fotballspiller. Picken døde 31. juli 1952.

## Meritter
### Plymouth Argyle
* Western Football League: 1904/05
### Manchester United
* Football League First Division: 1907/08, 1910/11
* FA-cupen: 1909
* FA Charity Shield: 1908

## Referanser


## Litteratur
* 

## Eksterne lenker
* «Jack Picken», spillerstatistikk fra Pickens opphold i Manchester United, fra StretfordEnd.co.uk
MIKA

**Mika AS** er et norsk selskap. Selskapet ble stiftet 4. mars 1988 og arbeider med konsulentvirksomhet, entrepenørvirksomhet, eiendomsutvikling og drift og salg av eiendom som er tilknyttet forannevnte. Selskapet har sitt hovedkontor i Skedsmokorset i Akershus.

Selskapet er en del av Betonmast-konsernet. Selskapet har spesialisert seg på sprengning, sikring og injeksjon av tunneler og bergrom, vann og frostsikring av tunneler og bergrom, undersjøiske tunneler og utslag under vann, kraftverk og dammer, såvel som betongstøping og betongteknologi.

Blant kundene har vært Statens vegvesen, Statoil, Jernbaneverket og ulike kraftselskaper.

I 2010 ble Mika AS overtatt av Betongmast, og i 2011 ble Betongmast solgt til sveitsiske Implenia. 

Mika AS ble i 2022 registrert på nytt som et bransjefirma innen transport, gods- og varetransport.

## Referanser
(I Like) The Way You Love Me

***(I Like) The Way You Love Me*** er en sang skrevet av Michael Jackson og ble spilt inn av Michael Jackson i perioden 2004 til 2010 og gitt ut på albumet *[[Michael (album)|Michael]]* i 2010. Sangen ble gitt ut på singel i 2011.

## Sporliste

# «(I Like) The Way You Love Me» (Album Version) - 4.33
# «(I Like) The Way You Love Me» (Edit) - 4.17

## Referanser
Behind the Mask

**«Behind the Mask»** er en sang skrevet av Michael Jackson, Chris Mosdell og Ryuichi Sakamoto og ble spilt inn og gitt ut på albumet *[[August (album)|August]]* med Eric Clapton i 1986. Sangen ble gitt ut på singel i 1987.

Michael Jackson spilte inn sangen i perioden 1982 til 2010 og ble gitt ut på albumet *[[Michael (album)|Michael]]* i 2010. Sangen ble gitt ut på singel i 2011.

## Sporliste

**Side A:**

# «Behind the Mask» (Radio Edit) - 3.39

**Side B:**

# «Hollywood Tonight» (Throwback Mix) - 3-46

## Eksterne lenker
*
Tema Teater

**Tema Teater** er en profesjonell teatervirksomhet i Oppland som har base i Østre Toten kommune. Teatret ble etablert i april 1993 av kantor Gunnar Jess og skuespiller Gro Ann Uthaug. 

Den første forestillingen var et påskespill som hadde premiere langfredag 9. april 1993 i Balke kirke. De første årene hadde teateret fokus på samhandlingen mellom kirken og teatret, og fremførte mange kirkespill, oratorier m.m. i de lokale kirkene på Toten. Med forestillingen om den første feminist, den engelske filosofen Mary Wollstonecraft «Følelser og streke påstander» endret profilen seg. Særegne og enestående kvinner som: filosofen Mary Wollstonecraft, dikteren Emily Dickinson, og forfatter og kvinnesakskvinnen Camilla Collett.

Tema Teater hadde per 2015 laget 23 produksjoner/prosjekert, spilt 850 forestillinger og et besøkstall på over 61&nbsp;000. Tre år senere, i 2018, kunne kompaniet vise til 25 teaterproduksjoner som var blitt spilt for 80 000 tilskuere i alle aldersgrupper. Forestillingene har vært på turné over store deler av Norge; fra Mehamn i Nord til Flekkefjord i sør. Støtte er blant annet mottatt fra Stiftelsen Fritt Ord, Fond for lyd og bilde, Fond for utøvende kunstnere, Fond for Frilansere (Per Gjersøes Fond), Oppland fylkeskommune, Hedmark fylkeskommune og Vestre Toten kommune.

## 25-årsjubileum i 2018
Hovedmarkeringen av Tema Teaters 25-årsjubileum skjedde under Teaterdagene på Toten i mai 2018. 

## Referanser


## Eksterne lenker
* Tema Teater hjemmeside
Kaldvella

:* *Denne artikkelen er om sideelva til Svone/Driva i Oppdal. For elva i Lillesand, se  *'Kaldvellelva** og **Stigselvvassdraget**.''


**Kaldvella''' er en sideelv fra vest til Svone/Driva i Oppdal kommune i Trøndelag fylke.

## Beskrivelse
### Geografi
Elven er 12,5 km lang og drenerer et nedbørsfelt på 92,4 km². Den har sitt utspring i fra Kaldvellsjøen (1 228 moh.) og Kaldvellglupen med Gluptjønnin (1 462 moh.). Fra Kaldvellglupen renner den sørøstover til den munner ut i Kaldvellsjøen. Fra Kaldvellsjøen flyter Kaldvella sørvestover gjennom den relativt slake Kaldvelldalen og tar opp Stropla der dalene møtes i Stroplsjødalen. Herfra renner elven sørøst til den munner ut i Driva 1 km sør for Kongsvoll

### Geologi
Landskapet rundt Kaldvella er i all hovedsak formet på samme vis som for området rundt Stropla, med de samme rolige fjellformer og vide bekkdaler (Klemsdal & Sjulsen 1988). Samløpet med Driva gir likevel denne elven en noe annerledes avslutning i den kraftige nedskjæringen som begynner et stykke sør for Kongsvoll der Kaldvella renner ut i hovedvassdraget.
Elvemønsteret er i store trekk det samme som for Stropla, med sitt særegne preg for lokaliteter nær et vannskille (Gjessing 1966, Holtedahl 1960, Sollid 1980). Fra høyfjellet løper Kaldvella øst til sørøst mot hovedvassdraget men erosjon av dalbunnen fører til at også Langvella den siste delen endrer retning mot vest og nordvest og følger Drivas og Drivdalens retning.
De glasiale prosessene i siste istid preger landskapet med løsmasseavsetninger som viser forholdene ved slutten av denne epoken. Isbevegelsen gikk nordover fordi isskillet lå langt sør for dagens vannskille. I den siste fasen medførte aktiviseringen av bréene over Jotunheimen bevegeIsen nordøstover (Sollid 1964, 1980).

## Vern
Vassdraget er vernet i sammenheng med verneplan 108/2 Driva (øvre deler).

## Referanser
Air Tropiques

**Air Tropiques** er et flyselskap i Den demokratiske republikken Kongo basert i Kinshasa. Flyselskapet opererer med innlands og charter flyvninger i DR Kongo. Hovedflyplassen er N'Dolo lufthavn. Flyselskapet har forbud mot å fly i EU.
## Historie
Air Tropiques ble etablert i 2001 og flyselskapet startet flyvninger i februar 2001. Air Tropiques har 50 ansatte.

## Flåte
Air Tropiques flåte per 2012.
* 1 Fokker F-27 Mk100
* 1 Raytheon Beech 1900C
* 1 Raytheon Beech Super King Air 200
* 1 Let-410 UVP
* 1 Let-410 UVP-E
* 1 Piper Seneca II

## Referanser


## Eksterne lenker
* Air Tropiques side på LinkedIn
* Air Tropiques side på Facebook
Hold My Hand (singel)

***Hold My Hand*** er en sang skrevet av Aliaune Thiam, Giorgio Tuinfort og Claude Kelly og ble spilt inn av Michael Jackson i perioden 2008 til 2010 og gitt ut på albumet *[[Michael (album)|Michael]]* i 2010. Sangen ble gitt ut på singel senere samme år.

## Sporliste

# «Hold My Hand» - 3.32
# «Hold My Hand» (Vocals & Orchestra) - 3.44
# «Hold My Hand» (Alternative Mix) - 3.48
# «Hold My Hand» (Instrumental) - 3.32
Umskaret

**Umskaret** (umesamisk: *Guvrra*) er et fjellpass i Rana kommune, på Helgeland i Nordland. Det befinner seg i kommunens østlige del i nærheten av riksgrensen mot Sverige. Høyeste punkt er 637 meter over havet.

Umskaret befinner seg langs en gammel ferdselsåre mellom Rana og Storuman kommune i det nordlige Sverige. Vegen mellom Mo i Rana og Umbukta stod ferdig i 1891 som vinterveg, og passerte over Umskaret. I 1992 ble den en del av Europavei 12 mellom Norge, Sverige og Finland. Fjellpartiet var svært værutsatt, og 31. oktober 2006 ble Umskartunnelen åpnet som en del av en ny trasé langs E12.
Compagnie Africaine d’Aviation

**Compagnie Africaine d'Aviation** er et flyselskap i Den demokratiske republikken Kongo som blir forkortet CAA og markedsfører seg som flyCAA. CCA opererer med innlands og utlands flyvninger i DR Congo. Hovedflyplassen er N'Djili flyplassen i Kinshasa. CCA har forbud mot og fly i EU.

## Flyflåte
CCAs flyflåte per april 2014.
* 1 Boeing 767-200ER
* 5 Airbus A320
* 3 Fokker-50
* 1 Fokker-100

## Referanser
Nith

**Nith** (skotsk gælisk: *Abhainn Nid*, latin:*Novius*) er ei elv sørvest i Skottland. Den har utspring sør i East Ayrshire og renner i sørøstlig retning gjennom Dumfries and Galloway til den munner ut i Solway Firth. Elva er 100,8 kilometer lang og har et nedbørfelt på . På grunn av den store tidevannsforskjellen i Solway Firth blir Nith hele 13 kilometer lengre ved fjære sjø.

## Elvas løp
Elva har utspring mellom Prickeny Hill og Enoch Hill i Carsphairn Hills, 7&nbsp;km øst for Dalmellington i East Ayrshire. Den renner først mot nord, før den snur mot øst og passerer gjennom et landskap preget av dagbruddene til de nå nedlagte kullgruvene ved New Cumnock. Den renner inn i Dumfries and Galloway og passerer byen Sanquhar, og snur deretter gradvis mot sørøst og sør. Landskapet ved denne midtre delen av elva, hvor den passerer byen Thornhill, er hovedsakelig jordbruksland og skog. I sitt nedre løp renner Nith gjennom de urbaniserte områdene i og rundt Dumfries, før den fortsetter videre mot sør til munningen i Solway Firth ved Glencaple. 

Nith har en rekke bi- og sideelver, som blant annet omfatter Connel Burn, Afton Water, Kello Water, Crawick Water, Euchan Water, Mennock Water, Carron Water, Cample Water, Scaur Water, Cluden Water og Cargen Pow.

Området elva renner gjennom kalles Nithsdale, som også har vært kalt Stranit, fra skotsk gælisk *Strath Nid*, «Niths dal»).

## Natur og verneområder
Nith er en av de mest produktive laks- og sjøørretelvene i Skottland, og gir også habitat for en lang rekke andre arter. Selv om den renner gjennom et av de mest industrialiserte og tettest befolkede områdene i Sørvest-Skottland, så har Niths nedbørfelt en variert rekke habitater, fra heilandskap i høydedragene, myrer, løvtre- og bartreskoger, delvis naturlige gressletter, og forskjellige typer våtmarker. Mange av habitatene i Niths nedbørfelt er av både internasjonal, nasjonal og lokal viktighet. 

Niths estuar er et viktig område for fugler, og er vernet på internasjonalt nivå som en del av ramsarområdet Upper Solway Flats and Marshes, samt også som på EU-nivå som fuglebeskyttelsesområde og som en del av et spesielt viktig verneområde i Solway Firth. På nasjonalt nivå er området vernet som naturreservat og som National Scenic Area.

## Referanser


## Eksterne lenker
* 
* Nith Estuary National Scenic Area, South West Scotland Hill Walking Routes
TUV

**TUV** har flere betydninger:

* Tante Ulrikkes vei (Oslo), en vei på Stovner i bydel Stovner i Oslo
* Tante Ulrikkes vei (roman), norsk roman skrevet av Zeshan Shakar
* TÜV, Technischer Überwachungs-Verein, (teknisk overvåkingsforening), en sammenslutning av tyske selskaper som foretar sikkerhetskontroller på teknisk utstyr
Korongo Airlines

**Korongo Airlines** var et flyselskap i Den demokratiske republikken Kongo. Hovedkontoret ligger i Lubumbashi. Korongo operer med flyvninger fra Lubumbashi lufthavn. Flyselskapet har forbud mot å fly i EU. Selskapet avsluttet alle flyvninger 4. september 2015.

## Destinasjoner
Belgia:
* Brussel lufthavn (Flys av Brussels Airlines)
DR Kongo:
* N'djili lufthavn
* Lubumbashi lufthavn
* Mbuji Mayi lufthavn
* Kolwezi lufthavn
Sør-Afrika:
* OR Tambo internasjonale lufthavn

## Flyflåte
* 1 (+2 ordre) Boeing 737-300

## Referanser


## Eksterne lenker
* Korongos nettside
MIBA Aviation

**MIBA Aviation** er et fraktflyselskap som opererer i Den demokratiske republikken Kongo. Flyselskapet ble etablert og startet flyvninger i 1994.

## Flyflåte
* 1 Boeing 727-100F
Hans-Petter Thøgersen

**Hans-Petter Thøgersen** (født 15. april 1963) er norsk dramatiker og medlem av Norske Dramatikeres Forbund. I 2012 fikk han arbeidsstipend fra forbundet.

Han har bakgrunn i den interaktive teaterformen forumteater og arbeider også som produsent. Han driver nå kulturselskapet Kulturværste, sammen med Svein Gundersen (komponist) og Ole-Hermann Gudim Lundberg (regissør og sceneinstruktør).

## Bibliografi

### Teater
* *Herr Valentins arv* (1997)
* *For 100 år siden* (1999)
* *Værstekællær* (1999)
* *Plankeby'n* (2001)
* *Maren Juel* (2001)
* *Gubben og Katten* (2002) – Dramatisering av to av Sven Nordqvist sine bøker.
* *Resonans* (2003)
* *Stenhoggern* (2005)
* *Spooki* (2006)
* *Brottungær* (2007)
* *Jeppe på Bjerget* (2008)– Musikalversjon basert på *[[Jeppe på Bjerget]]*.
* *Brottsjø* (2009)
* *Amundsens siste timer* (2011)
* *Stabbur-Nilsen* (2012)
* *En Midtsommer Natts Drøm* (2013) – Musikalversjon basert på William Shakespeare.
  
## Referanser
Henriette Bie Lorentzens hus

**Henriette Bie Lorentzens hus** er et bygningskompleks som tilhører OsloMet – storbyuniversitetet og ligger i Pilestredet park (gamle Rikshospitalet). Henriette Bie Lorentzens hus består av adressene Pilestredet park 33 (PP33) og Pilestredet park 35 (PP35), som er koblet sammen under bakken. Bygningskomplekset huser Fakultet for teknologi, kunst og design og Fakultet for helsefag.

Henriette Bie Lorentzens hus er oppkalt etter Henriette Bie Lorentzen, som jobbet ved en av universitetets forløpere 1951–1978.

## Referanser
Wimbi Dira Airways

**Wimbi Dira Airways** er et flyselskap i Den demokratiske republikken Kongo. Flyselskapet opererer med rute-, charter- og fraktflyvninger. Flyselskapets hovedkontor ligger i Kinshasa. Flyselskapet har forbud mot og fly i EU. Wimbi Dira har 270 ansatte.

## Referanser
Hollywood Nights (sang)

**«Hollywood Nights»** er en sang skrevet av Bob Seger som ble spilt inn og gitt ut på albumet *Stranger in Town* med Bob Seger i 1978. Sangen ble også gitt ut på singel senere samme år.

Tina Turner spilte sangen live på sine show på slutten av 70-tallet og et av disse opptakene er å finne på videoen *[[Tina Turner Live - Nice 'N' Rough]]*.
Hollywood Nights

***Hollywood Nights*** kan sikte til:

* «Hollywood Nights (sang)», en sang med Bob Seger
* «Hollywood Nights (TV-show)», et TV-show med Olivia Newton John
Walter fitz Alan

**Walter fitz Alan** (født ca.1110 i Shropshire, død juni 1177) var den første High Steward of Scotland, fra rundt 1150 og til sin død. Han er beskrevet som «en normanner av kultur og bretoner av blod». Hans familie kom til England med Vilhelm Erobreren, og han ble stamfar til huset Stuart.

Han var den tredje sønnen av den bretonske ridderen Alan fitz Flaad, en føydal herre av Oswestry, gjennom sin hustru Aveline, datter av Ernoulf de Hesdin.

I det engelske kaos under Stefan og borgerkrigen mellom keiserinne Matilda av det tysk-romerske rike og Stefan av England, samlet Walter støtte for keiserinnen. 

Da keiserinne Matildas sak var tapt, slo Walter seg sammen med David I som var Matildas onkel. Han ble Davids *dapifer* eller *steward* (statholder). Sammen med sin bror Simon, kom Walter til Skottland rundt 1136  og kjempet for Skottland i Fanenes slag ved Northallerton i Yorkshire i 1138 under David Is sønn, prins Henrys kommando.

Han ble deretter utnevnt til Steward of Scotland av kong David I, i 1157 ble utnevnelsen bekreftet som et arvelig embete. Walter stilt fem riddere til disposisjon for kongen, og fikk til gjengjeld det som skulle bli til det historiske county Renfrewshire, områdene som inkluderer Paisley, Pollok, Cathcart og Ayrshire, og dette ble bekreftet i et charter i 1157 fra Malcolm IV. I 1163 grunnla Walter, først i Renfrew, men snart etter i Paisley, en munkekommunitet med munker fra Cluny-klosterets underkloster Much Wenlock fra hans hjemtrakter Shropshire. Walter fikk direkte fra kronen Berwickshire-eiendommene Birkenside og Legerwood på den østlige/venstre bredden av Leader Water og ga munkene kirken i Legerwood som de disponerte fra 1164 og fram til reformasjonen i Skottland i 1560. Klosteret vokste stadig og ble i 1219 Paisley Abbey.

Ved hans død overtok sønnen Alan fitz Walter, 2. High Steward av Skottland som High Steward of Scotland.

## Referanser
Caecocypris basimi

***Caecocypris basimi*** er en fiskeart.

Denne arten i karpefamilien er bare kjent fra en underjordisk vannforekomst ved Haditha i Irak, omtrent 500 meter fra bredden til Eufrat. Her lever den sammen med en annen hulefisk, *[[Garra widdowsoni|Typhlogarra widdowsoni]]*.

Øynene er sterkt reduserte. Kroppen er hvit, men rosa eller rød der blodårer skinner igjennom. Den kan ha en standard lengde på opptil 49&nbsp;mm. Arten har ikke skjeggtråder rundt munnen, eller sugeskive under haken, og skiller seg mye fra andre hulefisker i området, som *Typhlogarra* og *[[Garra typhlops|Iranocypris]]*. Den er plassert i en monotypisk slekt, men kan være i slekt med *[[Mesopotamichthys sharpeyi|Mesopotamichthys]]*.

Arten ble ikke funnet på typelokaliteten i 2012. Grunnvannsnivået i denne brønnen har sunket på grunn av økt vannforbruk. Bygging av den store Haditha-demningen kan også ha hatt negativ påvirkning.

## Referanser


## Eksterne lenker
* 
*
Glykosid

**Glykosider** er stoffer med to distinkte kjemiske deler, den ene er en sukkerart og den andre er en annen type organisk forbindelse. Sukkerarten kalles *glykon* og den andre delen kalles *aglykon*  og kan være en alkaloid, en terpen, en fettsyre eller en annen substansgruppe utenom sukkerarter. Delene er sammenbundet med en glykosidbinding.

Planter inneholder mange ulike glykosider. Flavonglykosider og antocyaniner gir blomster og frukt gule, røde, blå og fiolette farger. Mange glykosider er giftige og beskytter planten mot beiting. Blant undergruppene av glykosider har man eksempelvis saponiner.

Visse glykosider i stevia brukes i dag til å framstille søtningsmiddel (stevioglykosider).

## Kilder
*
Freenode

**Freenode** (stilisert som **freenode**, tidligere kjent som **Open Projects Network**) er et IRC-nettverk og organisasjon som tidligere tilbød tjenester for diskusjon tilknyttet utvikling av åpen kildekode-prosjekter, ideelle organisasjoner og andre relaterte prosjekter. I 1998 hadde nettverket omtrent 200 brukere og mindre enn 20 kanaler, men i det siste har det vokst enormt. I dag har de over  brukere og  kanaler.

Serverne deres er tilgjengelig via vertsnavnet  som lastbalanserer gjennom round robin DNS.

## Overtakelse og brukernedgang

19. mai 2021 gjennomgikk Freenode det enkelte av de ansatte har beskrevet som en «fiendtlig overtakelse» utført av den koreansk-amerikanske gründeren Andrew Lee, og minst 14 av dem forlot prosjektet. Mange av organisasjonene som da benyttet Freenode, deriblant Arch Linux, CentOS, FreeBSD, Free Software Foundation Europe, Gentoo, KDE, LineageOS, Slackware, Ubuntu og Wikimedia Foundation, flyttet etter kort tid til Libera.Chat, et IRC-nettverk utviklet av tidligere Freenode-ansatte. Andre, som Haiku og Alpine Linux, flyttet til nettverket Open and Free Technology Community (OFTC).

## Referanser


## Eksterne lenker
*
Roger Blomquist

**Roger Blomquist**, folketallsoppført som *Sven Roger Blomqvist*, født 25. september 1956 i Enköping, død 15. september 2014 i Malmö, var en svensk journalist ansatt hos Sveriges Television (SVT).

Roger Blomquist var gift med Maria Magnusson (født 1966). Han døde i sitt hjem mandag morgen den 15. september 2014 etter en tids sykdom.

## Referanser
Nathan Roberts

**Nathan Roberts** (født 17. februar 1986) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.

## Referanser


## Eksterne lenker
* 
*
Air Memphis

**Air Memphis** var et flyselskap i Egypt som opererer med charterflyvninger. Hovedflyplassen er Kairo internasjonale lufthavn. Air Memphis startet flyvninger i mars 1996.

## Flyflåte
* 1 McDonnell Douglas DC-9-30

## Kilder
* aviation-safety.net
* arabaviation.com 
## Eksterne lenker
*
Air Arabia Egypt

**Air Arabia Egypt** er et lavprisflyselskap basert i Egypt. Hovedflyplassen er Borg El Arab lufthavn. Air Arabias første flyvning var 1. juni 2010. 

## Destinasjoner
Egypt:
* Borg El Arab lufthavn **Base**
Italia:
* Orio al Serio lufthavn
Jordan:
* Dronning Alia internasjonale lufthavn
Kuwait:
* Kuwait internasjonale lufthavn
Libanon
* Beirut–Rafic Hariri internasjonale lufthavn
Saudi-Arabia:
* King Abdulaziz internasjonale lufthavn
* King Fahd internasjonale lufthavn
* King Khalid internasjonale lufthavn
Sudan:
* Khartoum internasjonale lufthavn

## Flyflåte
* 1 Airbus A320-214

## Kilder
* Air Arabia's hjemmeside
Pappaen og havet

***Pappaen og havet*** (svensk *Pappan och havet*) er en roman fra 1965 av Tove Jansson; det er den åttende av bøkene om Mummitrollet. Boka utkom på norsk i 1966, oversatt av Gunnel Malmström.
## Bakgrunn
Jansson skrev på romanen på en reise til Spania og Portugal 1963/64, og oppbruddet fra Mummidalen som skildres i boka, har dels sammenheng med Janssons eget oppbrudd fra Jansson-familiens felles sommerhytte på Bredskär, hvor hun siste gang ferierte i 1964.

Boka beskrives som «den egentliga brytpunkten mellan barn- och vuxenskrivande» i Mummibøkene, og «rör sig i en zon bortom gränerna för barnsligt och vuxet». Historien er «nästan helt avmumifierad», de tre hovedpersonene omtales ikke lenger med prefikset *Mummi-*, men bare som mammaen, pappaen og trollet. Jansson har sagt at «*Pappan och havet* og *Sent i november* ikke er barnebøker. Men det finnes også barn som liker de bøkene aller best.»

Temaet i romanen var tidligere behandlet i episoden «Mumin och havet» fra 1957 i tegneserien *[[Mummitrollet (tegneserie)|Mummitrollet]]*. Handlingen utspiller seg samtidig med handlingen i den neste boken, *[[Sent i november]]*, som handler om det som skjer i Mummidalen mens Mummifamilien er vekk.

## Innhold og tema
Bokas ytre handling er bygget rundt Mummipappas følelse av å være overflødig og unyttig. Han forlater sitt lille lekefyrtårn, og reiser ut for å betjene et stort, ekte fyrtårn. Romanen skildrer en gryende uenighet mellom mummipappa og mummimamma som ikke finnes i de tidligere bøkene; og den «handlar om en familj under påverkan, där tilvaron krackelerar för alla familjemedlemmarna.» «I *Pappan och havet* lyckas Jansson använda sina muminikoner till något så djup mänskligt som att diskutera hur man utvecklas tillsammans och hur man ska få plats i en familj, i könsroller och i livet[…]» Med C.G. Jungs begrep kan man si at de tre hovedpersonene reiser gjennom det ubevisste og mot selvet.

Faren mestrer ikke sitt nye liv på øya, og tyr til ulike former for selvbedrag for å mestre sin identitetskrise. Mamma lengter tilbake til Mummidalen, og strever for å skape sin høyst nødvendige hygge rundt seg. Mummi ser ut til å ha kommet i puberteten, han strever med mørkeredsel, og han lykkes til slutt med å konfrontere både sin egen frykt og Hufsa.

Bruken av en øy som et fokusert landskap for konfrontasjoner og forsoning er felles for denne romanen og flere andre romaner.

## Referanser
H.O.V.D.E.B.Y.G.D.A.

***H.O.V.D.E.B.Y.G.D.A.*** er et musikkalbum av Side Brok, utgitt i 2013.

## Sporliste

# «H.O.V.D.E.B.Y.G.D.A.»
# «Anne Liane (med Sirkel Sag)»
# «Heimegut»
# «Håre du ette?»
# «Frå Hovdebygda til ej døyr»
# «Kvedara (med Harald Frøysa)»
# «Kle ta dej»
# «To hjul (med Leif Digernes)»
# «Hund ette øl, katt ette mus»
# «Heimeøl»
# «Ej tok opp runene»

## Eksterne lenker
Matt Serra

**Matthew John Serra** (født 2. juni 1974) er en tidligere amerikansk profesjonell mixed martial-artist og brasiliansk jiu-jitsu-utøver som konkurrerte for Ultimate Fighting Championship. Han fungerer for tiden som UFC on FOX-analytiker. Serra beseiret Pete Spratt, Shonie Carter og Chris Lytle på vei til å bli The Ultimate Fighter 4-weltervekt turneringsvinner. Han fikk UFC weltervekt Championship umiddelbart etter, og ble den første av bare tre som vinner begge utmerkelser (sammen med Forrest Griffin og Rashad Evans). I brasiliansk jiu-jitsu, holder Serra en sølvmedalje i ADCC Submission Wrestling World Championship. 

Serra begynte å praktisere kampsport i tidlig alder, først studerte han kung fu. På 1990-tallet begynte han å trene brazilian jiu-jitsu under Renzo Gracie og fikk sitt svart belte i mai 2000, den første amerikaner til å gjøre det under Renzo. Og Serra er utrolig nok en av to som har klart å bekjempe Georges St. Pierre.

## Referanser


## Eksterne lenker
* 
* 
* 
*
Mummipappa på eventyr

***Mummipappa på eventyr*** (svensk *Muminpappas bravader, berättade av honom själv*; revidert utgave *Muminpappas memoarer* 1968) en barnebok fra 1950 av den finlandssvenske forfatteren Tove Jansson; det er den fjerde boken i serien om Mummitrollet. Boken ble utgitt første gang på norsk i 1961.

Boken er, sammen med *Kometen kommer*, den mest omarbeidede av mummibøkene, og det er utgitt tre ulike versjoner, i 1950, 1956 og 1968. 

## Innhold
I boken forteller Mummipappa om sin oppvekst, sine dramatiske ungdomsår og om hvordan han omsider møtte Mummimamma. Boka er skrevet som en parodi, både over memoarsjangeren og eventyrsjangeren. Den er også preget av Janssons vedvarende, «bohem-opprør mot kald orden og overdreven renslighet».

Memoarene begynner med at Mummipappa blir funnet i en kurv utenfor et barnehjem, og vokser opp på barnehjemmet, som er styrt av en streng hemul-dame. Mummipappa rømmer, og blir kjent med *Fredrikson*, *Fjomsedyret* (som senere blir far til Sniff) og *Jokseren* (som senere blir far til Snusmumrikken). De bygget skipet *Havsorkestern* (feilstavet til «Haffsårkestern»), og legger ut på en dramatisk sjøreise.

Mummipappa redde hemulens moster fra Hufsa, og de slår leir på en øy hvor de møter Mymlen. Til sist redder Mummipappa et annet mummitroll fra å drukne. Det viser seg å være Mummimamma, og med det knyttes hendelsene sammen med kronologien i den første av bøkene; *[[Småtrollene og den store oversvømmelsen]]*.
## Tema
I rammefortellingen forteller Mummipappa om sine opplevelser til Mummitrollet, Sniff og Snusmumrikken. Historien kan oppfattes som en parallell til begivenheter som Mummitrollet og vennene hans selv kunne ha opplevd. Ved at boken blir fortellingen om ikke bare én, men tre fedres opplevelser, er boken med på å gi mummifamilien en bredere bakgrunn og større historisk sammenheng. Det er også en løsrivelses- og frigjøringsfortelling. 

Boken kan også oppfattes som en fortelling om meningsbærende vennskap. 

Mummipappa utstyres i første utgave av boken med samme fødselsdato som forfatteren selv har, 9. august, og hans fortelling kan også oppfattes som en metafiksjon om forfatterrollen. Den har også preg av en «kjærlighetserklæring til en litt selvopptatt og distré, men spennende og eventyrlig pappa.»

Boken er preget av mummibøkenes gjennomgående hovedtema: katastrofer og redningsaksjoner. Alle de dramatiske hendelsene i boken får et preg av opphopning.

## Referanser
Tirana (elv)

**Tirana** eller **Tiranë** er en elv i vestre Albania, en av elven Gjoles kildeelver. Tirana uspriner i fjellene nordvest for Tirana, nær landsbyen Dajt. Den flyter nord for sentrumsbebyggelsen av hovedstaden Tirana, og der den forener seg med elven Tërkuzë nær Prezë, endres navnet til Gjole.
Hvordan gikk det?

***Hvordan gikk det?, boken om Mymlen, Mummitrollet og lille My*** (svensk: *Hur gick det sen? Boken om Mymlan, Mumintrollet och Lilla My*) er en bildebok fra 1952 skrevet og illustrert av den finlandssvenske forfatteren Tove Jansson. Boka ble utgitt på norsk i 1957, gjendiktet av André Bjerke; det var den første av mummibøkene som ble utgitt i Norge.

Handlingen i boka er ytre sett enkel: Mummitrollet er på hjemvei med et spann melk til Mummimamma. På veien treffer han Mymlen som leter etter lillesøstera Lille My. Han ble med på letingen; de reiser gjennom flere underlige tablåer med uvær, hespetre, filofjonker, en hemul og hattifnatter. Underveis finner de Lille My, og til sist kommer de trygt hjem til Mummimamma og Mummihuset. Underteksten i historien er en psykologisk grøsser om morsbinding og separasjonsangst. For Mummitrollet «korsas skräcken för de okända landskapen bortanför den moderliga trollkretsen med driften att utforska dem.»  

Illustrasjonene i boken er gjort i trefargetrykk, med store fargeflater og ekspressive, marerittaktige fargekombinasjoner. Et særlig element i boken er bruken av utstansede hull i hver av boksidene, hull som samarbeider med bildet på neste oppslag: 
:«Varje sida är genomslagen med ett hål, föreställande en dörr, en grottöppning, en kackelungslucka eller nånting annan som passar i sammanhanget. Personerna kryser igenom og möst på nästa sida av högst förvånande ting. […] genom varje hål (framåt och bakåt i boken) skymtar något lockande och underligt som visar sig vara nånting alldeles oväntat.»

Hullene understreker Mummitrollets naive syn på omverdenen; han blir flere ganger tvunget til å erkjenne at det første inntrykket ikke er riktig.

Jansson mottok Nils Holgersson-plaketten for 1953 for boken. Da hun mottok prisen sa Jansson i takketalen «Historierna om Mumintrollet var egentligen från början en slags eskapism, man rymde in i en värld där allting var vänligt och ofarligt. Kanske letade man sig tillbaka till en barndom som var mycket lycklig och där det otroliga och vardagliga var bekymmerslöst hopblandat.»

## Referanser
The Dukes of Hazzard

***The Dukes of Hazzard*** er en amerikansk TV-serie som ble sendt på CBS fra 1979 til 1985. Serien er inspirert av filmen *[[Moonrunners]]* (1975), som er skrevet av seriens skaper, Gy Waldron. Flere av navnene på rollefigurene og utgangspunktet for handlingen er enten likt eller svært likt i filmen og serien.

## Episoder
Serien varte i sju sesonger med totalt 145 episoder. Mange av episodene handler om «noen kjeltringer som kommer utenbys fra og begår et ran. Duke-gutta får skylden og tilbringer den neste timen med å renvaske navnene sine. General Lee raser avsted og politibilene krasjer.»

## I rollene
*Tom Wopat som Lucas K. "Luke" Duke
*John Schneider som Beauregard "Bo" Duke
*Catherine Bach som Daisy Duke
*Denver Pyle som Uncle Jesse
*Rick Hurst som Deputy Cletus Hogg
*Ben Jones som Cooter Davenport
*Sorrell Booke som Boss Hogg
*James Best som Sheriff Rosco P. Coltrane
*Byron Cherry som Coy Duke
*Christopher Mayer som Vance Duke

## Filmer
To TV-filmer med de originale skuespillerne ble sendt på CBS, *[[The Dukes of Hazzard: Reunion!]]* (1997) og *[[The Dukes of Hazzard: Hazzard in Hollywood!]]* (2000).

En spillefilm basert på TV-serien, *[[The Dukes of Hazzard (film)|The Dukes of Hazzard]]*, ble utgitt i 2005. En TV-film, *[[The Dukes of Hazzard: The Beginning]]*, som var en forløper til den forrige filmen, ble sendt på ABC Family i 2007.

## Referanser


## Eksterne lenker
* 
*
Garra widdowsoni

***Garra widdowsoni*** er en fiskeart.

Denne arten i karpefamilien er bare kjent fra to brønner, som får vann fra den samme underjordiske vannforekomsten, ved Haditha i Irak, ikke langt fra Eufrat. Her lever den sammen med en annen hulefisk, *[[Caecocypris basimi]]*. *Garra widdowsoni * har i motsetning til *Caecocypris* skjeggtråder rundt munnen og sugeskive under haken.

Arten ble opprinnelig regnet til ei monotypisk slekt, *Typhlogarra*, men det er antagelig riktigere å plassere den i slekten *[[Garra]]*.

Undersøkelser i 2012 viste at den ene brønnen var tørket ut og at *Typhlogarra* var svært sjelden i den andre. Grunnvannsnivået i brønnene har sunket på grunn av økt vannforbruk. Bygging av den store Haditha-demningen kan også ha hatt negativ påvirkning.

## Referanser


## Eksterne lenker
*
Louise Bäckman

**Nanny Götha Lovise Bäckman** (1926–2021) var en svensk-samisk religionshistoriker og professor emeritus ved Stockholms universitet.

Hun vokste opp i Vapstens sameby og Vilhelmina Norra sameby; hun gikk på visteskola og også den særskilte sameskola. Hun tok doktorgrad ved Stockholms universitet i 1975 med en avhandling i religionsvitenskap om *sáiva*, samiske vergeånder. Hun var professor i religionsvitenskap på Stockholms universitet. Bäckman arbeidde særlig med samisk religion i sin forskning, og blant annet skrev om noaidier, forfedrekult, om bjørnen i samisk tradisjon og om samer og nybyggere. Hun var også en av initiativtagerne til Stockholms sameförening i 1947.

Hun ble æresdoktor ved Umeå universitet i 2003. I 2010 fikk hun «årets utvecklingspris» fra Samiskt kvinnoforum, og i 2012 fikk hun «Umeå sameveckas hederspris 2012». 

## Bibliografi
* *Studie i de förkristna samernas föreställningar om dödsriket med tonvikten lagd på de skandinaviska samerna*, Stockholms universitet, Religionshistoriska institutionen 1964
* * Sájva : föreställningar om hjälp- och skyddsväsen i heliga fjäll bland samerna*, Stockholm Studies i Comparative Religion nr 13, avhandling vid Stockholms universitet 1975
* *Studies in Lapp shamanism*. Sammen med Åke Hultcrantz. Stockholm Studies i Comparative Religion nr 16, Stockholms universitet 1978
* *Studier i samisk religion*. Utgitt av Institutionen för etnologi, religionhistoria och genusvetenskap 2013. ISBN 978-91-981393-0-3. Samlede artikler.

## Referanser
Det usynlige barnet

***Det usynlige barnet og andre fortellinger*** (svensk *Det osynliga barnet och andra berättelser*) en novellesamling fra 1962 av den finlandssvenske forfatteren Tove Jansson; det er den sjuende boken i serien om Mummitrollet. Boken utkom på norsk i 1963.

Boken er ikke nødvendigvis en barnebok. Boel Westin refererer fra diskusjonen da boken utkom, hvor kritikere som Bo Carpelan og Per Olof Sundman begge peker på tvetydigheten; boken er «inte bara för barn, utan kanske främst för vuxna.» Sonja Hagemann mener også at «først og fremst er dette en bok for voksne om den nå også *kan* leses av barn.» Hagemann peker videre på det selvbiografiske i novellene.

## Novellene
Samlingen inneholder ni noveller, fire av novellene har med personer fra mummifamilien i handlingen. Alle novellene foregår innenfor mummiuniverset, og de fleste har en entydig moralsk konklusjon. Noen slike etiske tema er å utvikle individualitet, og å erkjenne sine egne lengsler og drømmer.
# *Vårvisen* (*Vårvisan*) er en samtale mellom Snusmumrikken og et lite kryp som beundrer ham. Han mener at uavhengighet er viktigere enn beundring og vennskap; og mister melodien sin når han insisterer på uavhengigheten.
# *En nifs historie* (*En hemsk historia*) handler om hvordan Homsen skremmes av sin egen fantasi.
# *Filifjonka som trodde på katastrofer* (*Filifjonkan som trodde på katastrofer*) handler om katastrofefrykt; Filifjonka er urolig mens hun venter på en forventet katastrofe, og blir roligere – eller gladere – når katastrofen endelig inntreffer: en tornado tar huset hennes. Det faktiske hendelsen fritar henne for bekymringer.
# *Historien om den siste dragen i verden* (*Historien om den sista draken i världen*) handler både om drakens frihetsbehov, og om at Mummitrollet blir sjalu når *hans hemmelighet*, dragen, knytter seg nærmere til Snusmumrikken.
# *Hemulen som elsket stillheten* (*Hemulen som älskade tystnad*) kan oppfattes som forfatterens egen reaksjon på berømmelse og oppmerksomhet, eller som en moralsk fabel om at alle må få være lykkelige på sin egen måte.
# *Det usynlige barnet* (*Berättelsen om det osynliga barnet*). Ninni har blitt usynlig på grunn av at hun har blitt dårlig behandlet av voksne rundt seg. Kjærlighet og omsorg gjør henne gradvis mer synlig, men det er først når hun erkjenner sitt eget sinne – og biter Mummipappa i halen, at hun blir helt synlig.
# *Hatifnattenes hemmelighet* (*Hatifnattarnas hemlighet*) som peker tilbake til den første boka om mummitrollene, *[[Småtrollene og den store oversvømmelsen]]* (1945). I novellen forklares det hvorfor faren hadde blitt borte i den første boka: på grunn av krigen mellom de røde og de hvite.
# *Cedric* (*Cedric*). Sniff gir bort sin kjæreste eiendel, tøyhunden Cedric. Og angrer bittert etterpå. 
# *Granen* (*Granen*). Mummifamilien blir brått vekket i førjulstiden, og strever med å forstå hva julen er, og hvordan de skal pynte.

## Referanser
Sent i november

***Sent i november*** (svensk *Sent i november*) er en roman fra 1970 av den finske forfatteren Tove Jansson; det er den niende og siste av bøkene om Mummitrollet. Boka utkom på norsk i 1971, oversatt av Gunnel Malmström.

Tove Jansson skrev denne boken den samme sommeren som moren Signe Hammarsten-Jansson (1882–1970) døde, og den er preget av at både Mummitrollet og andre innbyggere i Mummidalen må klare livet uten Mummimamma. Jansson har sagt at «*Pappan och havet* og *Sent i november* ikke er barnebøker. Men det finnes også barn som liker de bøkene aller best.»

## Handling og tema
Handlingen foregår parallelt med den forrige boken, *[[Pappaen og havet]]*. Ingen fra mummifamilien er med i handlingen. Boken har blitt beskrevet som «bipersonenes roman». Boken er uten den frykten for brå katastrofer som ellers preger mummibøkene; her er det lagt vekt på langsom utvikling hos hovedpersonene.

Det er sent på høsten, en årstid Jansson bruker som en metafor for forvandlinger; på grunn av mørket og lengsel søker Filifjonka, Hemulen, Snusmumrikken, den foreldreløse *Toft,* Mymlen og Onkelsulliken seg tilbake Mummidalen. Når de ankommer mummihuset er familien forsvunnet. De bestemmer seg for å flytte inn og vente på familien. De ulike personene representerer ulike former for framtidstanker og mestring av forandringene. Mens de er samlet begynner de å vise omsorg og åpenhet for hverandre. De mister illusjoner og selvbedrag, og får mer respekt for hverandre. Når de bryter opp mot slutten av boken har alle nådd en høyere grad av innsikt.

Det er noen tegn i fortellingen som «antyder at alle de tidligere historiene om Mummidalen har vært fantasier i Tofts hode; noe som i og for seg er sant, hvis vi leser Toft som et bilde på forfatteren.»

## Referanser
Phreatichthys andruzzii

***Phreatichthys andruzzii*** er en fiskeart.

Denne arten i karpefamilien lever i underjordiske vannforekomster og er bare kjent fra noen få brønner i Somalia.

Det er publisert flere studier av adferden til denne blinde hulefisken. Den har en biologisk klokke med et «døgn» på opptil 47 timer. Arten har også evnen til å skille mellom ulike antall av objekter.

## Referanser


## Eksterne lenker
* 
* 
* Science Daily – Circadian clocks in a blind fish
* BBC Nature News – Blind cavefish are able to 'count'
Federica Mogherini

**Federica Mogherini** (født 1973) er en italiensk statsviter og politiker (Partito Democratico). Hun var utenriksminister i Italia fra februar til oktober 2014 og EUs høyrepresentant for utenriks- og sikkerhetspolitikk og visepresident i Juncker-kommisjonen fra 1. november 2014 til 1. desember 2019. Hun ble i 2020 utnevnt til rektor for Europa-colleget, en utnevnelse som var gjenstand for en del diskusjon.

Mogherini har studert statsvitenskap ved La Sapienza-universitetet i Roma. Hun var medlem av Italias deputertkammer fra 2008 til 2014.

Mogherini er datter av filmregissøren Flavio Mogherini. Hun er gift med Matteo Rebesani og har to døtre.

## Referanser


## Eksterne lenker
* 
* 
* 
* Biografi i Europakommisjonen
Lars Pirak

**Lars Nils Pirak** (født 27. juli 1932, død 2. oktober 2008) var en samisk  kunstner og duodjiutøver (kunsthåndverker) fra Jokkmokk. 

Pirak vokste opp i Luovaluokta i Tuorpon sameby med en blandet lulesamisk og nordsamisk bakgrunn. Han markerte seg allerede i ung alder som kunstner, og har gjort offentlige utsmykninger ved Samernas folkhögskola i Jokkmokk og på Piteå stadshus. Han er kjent for å ha fornyet samisk kunsthåndverk, og er representert i museer over hele verden. Han fikk sitt gjennombrudd med arbeider i *hard sløyd*: kniver, bokser og andre arbeider i tre og reinshorn. Hans saltkarsryper i horn, med skjeskaftet formet som en bred fuglestjert, er godt kjent. Han malte både i akvarell og olje og var aktiv som joiker.

Lars Pirak ble utnevnt til æresdoktor ved Umeå universitet 2003. Tildelingen ble begrunnet med at «I sin konstnärliga gärning är Lars Pirak en förmedlare av den gamla samiska kulturen till kommande släktled». Han ble tildelt Norrbottens läns «heders- och förtjänststipendium» 2006.

## Referanser


## Litteratur
*
Sprint-NM på skøyter junior 1988

**Sprint-NM på skøyter junior 1988** ble avholdt 27. og 28. februar 1988 på Leangen kunstisbane i Trondheim.Tekniske arrangører var Sportsklubben Falken og Leinstrand Idrettslag. Dette var det siste norske mesterskapet for juniorer i sprint for damer før junior damer-klassen ble delt i to for en eldre junior-klasse og en yngre junior-klasse.

Juniornorgesmestere i sprint ble Heidi Skjeggestad, IF Fram for damene. Henning Nilsen, Stange Spk for herrer yngre junior og Johann Olav Koss, Strømmen IF for herrer eldre junior.

## Sammenlagt damer junior

## Sammenlagt herrer eldre junior

## Sammenlagt herrer yngre junior

## Kilder
* 
* 

## Eksterne lenker
* 
*
Getty Center

**Getty Center** er et bygningskompleks i Brentwood, en bydel vest i Los Angeles. I komplekset ligger blant annet J. Paul Getty Museum, Getty Research Institutes vitenskapelige avdelinger og Getty Conservation Institute. Senteret, som ligger på en høyde ovenfor byen, ble åpnet for publikum 16. desember 1997.

J. Paul Getty Museums basis ble lagt gjennom oljemagnaten Jean Paul Gettys private samling. I 1953 opprettet han et museum for å huse denne i bydelen Pacific Palisades. Getty Center, som ble ferdigstilt i 1997, er tegnet av den amerikanske arkitekten Richard Meier. Samlingen med objekter fra den klassiske antikken ble i 2006 flyttet tilbake til Getty-villaen i Malibu. Villaen ble bygget i 1974 og er inspirert av Villa dei Papiri i Herculaneum. Både Gettys villa og Getty Center bestyres av Getty Trust.

Gettys samlinger omfatter:
* (kunst)objekter fra antikken
* tegninger
* illuminerte manuskript
* malerier
* fotografier
* kunsthåndverk

## Referanser


## Eksterne lenker
* 
* J. Paul Getty Museum
* Getty Centers arkitektur
Universitetet i Tirana

**Universitetet i Tirana** (albansk: **Universiteti i Tiranës**) er det eldste og største universitet i Albania. Det ble grunnlagt i 1957 som *Tiranas statsuniversitet* ved en fusjon av fem akademiske institusjoner. 

Universitetets hovedbygning ble opprinnelig oppført som *Casa di [[Partito Nazionale Fascista|Fascio]]* av italienerne i 1940-årene er beliggende på Moder Teresa-plassen sør for Tiranas sentrum. Universitetet har ca. 14.000 studenter og 600 vitenskapelig ansatte.

Universitet består av syv fakulteter: Medisin, samfunnsvitenskap, naturvitenskap, historie og filologi, jura, økonomi og fremmedspråk. 

## Referanser


## Eksterne lenker
* 
*
Moder Teresa-hospitalet

**Moder Teresa-hospitalet** (albansk: *Qendra Spitalore Universitare Nene Tereza*, eller **QSUT**) er et sentralt universitetshospital i Tirana i Albania. Det er oppkalt etter Moder Teresa.

## Eksterne lenker
*